Omkring 14.40 har en 68-årig kvinde sat ild til sig selv med en lighter ved receptionen på borgerservice i Sorø. Hun er fragtet til Rigshospitalet og var i begyndelsen i kritisk tilstand.

Skaderne er dog ikke så slemme som først antaget, og kvinden er nu i stabil tilstand, oplyser Sydsjællands og Lolland-Falsters Politi.

Efter kvinden havde sat ild til sig selv, lykkedes det ansatte at slukke ilden, oplyser vagtchef Steffen Jensen.

- Hun har fået brandskader på brystet og i ansigtet, siger han.

Politiet kender endnu ikke de nærmere omstændigheder til, hvorfor kvinden satte ild til sig selv, men er nu i gang med afhøringer på stedet.

Borgerservice holder på grund af episoden lukket resten af dagen.

Ved du noget om sagen? Skriv en mail til 1212@dr.dk, så kontakter vi dig